Terēza Červiņska
Tatjana Terēza Červiņska (poļu: Tatiana Teresa Czerwińska), dzimusi Tatjana Terēza Tumanovska (poļu: Tumanowska) (dzimusi 1974. gada 7. septembrī, Daugavpilī, Latvijā) ir Polijas ekonomiste, 2018.—2019. gados Polijas finanšu ministre. Terēza Červiņska dzimusi Daugavpilī, Ludmilas un Boguslava Tumanovsku ģimenē. Vēlāk apprecējusies, mainījusi uzvārdu un pārcēlusies uz Poliju. Augstāko izglītību ieguvusi Gdaņskas universitātē 1997. gadā.